b'\n_START_ARTICLE_\nAluminijev fluorid\n_START_SECTION_\nStruktura\n_START_PARAGRAPH_\nOsnovna kristalna celica AlF\xe2\x82\x83 je sestavljena iz popa\xc4\x8denih oktaedrov AlF\xe2\x82\x86. Vsak fluoridni ion  je povezan z dvema Al centroma. Spojina ima zaradi tridimenzionalne polimerne strukture visoko tali\xc5\xa1\xc4\x8de. Zgradba se razlikuje od zgradb drugih trdnih aluminijevih halidov: AlCl\xe2\x82\x83 ima plastno zgradbo, AlBr\xe2\x82\x83 in AlI\xe2\x82\x83 pa sta molekularna dimera. Drugi halidi imajo tudi nizka tali\xc5\xa1\xc4\x8da in pri izparevanju tvorijo dimere. V plinski fazi aluminijevega fluorida obstajajo tudi trikotne molekule s simetrijo D3h. Dol\xc5\xbeine vezi Al-F v njih so 163 pm.\n_START_SECTION_\nDrugo\n_START_PARAGRAPH_\nAlF\xe2\x82\x83 je skupaj s cirkonijevim(IV) fluoridom (ZrF\xe2\x82\x84) sestavina flouroaluminatnih stekel. Uporablja se tudi kot zaviralec fermentacije in za pripravo  prevlek z nizkim lomnim koli\xc4\x8dnikom.\n_START_SECTION_\nToksi\xc4\x8dnost\n_START_PARAGRAPH_\nAlF\xe2\x82\x83 ima majhno toksi\xc4\x8dnost. LD50 je 600 mg/kg.'